આ પ્રસંગે ઉપસ્થિત મહાનુભાવો દ્વારા માતાજીની આરતી કરી નર્મદા જળના ૧૧ કળશનું વૈદિક શા સ્ત્રોકત વિધિપૂર્વક પૂજન કરવામાં આવ્યું હતું ત્યારબાદ પૂજનવિધી સાથે સામતસર તળાવમાં નર્મદાજળ ને અર્પણ કરવામાં આવ્યું હતું આ શુભ કાર્યમાં મહાનુભાવો સાથે પ્રજાજન પણ જોડાયા હતા. ખાસ અગત્યની વાતએ બની કે ચરાડવા પાસે આવેલ મહાકાળી માતાજી મંદિરના ૧૨૨ વર્ષની ઉમરના વયોવૃદ્ઘ પવિત્ર સંત મહાત્મા પૂજય શ્રી દયાનંદગીરી મહારાજે તેમના શિષ્ય સાથે ઉપસ્થિત રહી આ મહા જળ અભિયાનને અઢળક આશીર્વાદ આપી સમાપન સમારંભની ગરિમા વધારી હતી.